rejauldu/bengali-wikipedia huggingface dataset:
শিয়াংইয়াং হল চীনের উত্তর-পশ্চিম হুপেই প্রদেশ একটি প্রিফেকচার-স্তরের শহর এবং জনসংখ্যার ভিত্তিতে হুপেইয়ের দ্বিতীয় বৃহত্তম শহর। এটি ১৯৫০ সাল থেকে ২০১০ সাল পর্যন্ত শিয়াংফান নামে পরিচিত ছিল। হান নদী শিয়াংইয়াং শহরের মাঝবরার প্রবাহিত হয়েছে এবং শহরটিকে উত্তর-দক্ষিণে বিভক্ত করে। শহরটি নিজেই ফানছেং এবং শিয়াংয়াং (বা শিয়াংছেং) নামের দুটি পৃথক শহরের সমষ্টি এবং ২০১০ সালের আগে শিয়াংফান নামে পরিচিত ছিল। হান নদীর দক্ষিণে পুরানো শিয়াংইয়াং-এর অবশিষ্ট অংশ অবস্থিত এবং এখানে চীনের প্রাচীনতম এখনও-অক্ষত শহর দেয়ালসমূহের মধ্যে একটি রয়েছে, ফানছেং হান নদীর উত্তর তীরে অবস্থিত। উভয় শহরই প্রাচীন ও প্রাক-আধুনিক চীনা ইতিহাসে বিশিষ্ট ঐতিহাসিক ভূমিকা পালন করেছে। আজ, শহরটি সরকারি ও বেসরকারি বিনিয়োগের লক্ষ্য হয়ে উঠেছে, কারণ রাষ্ট্রটি অভ্যন্তরীণ প্রদেশসমূহের নগরায়ন ও উন্নয়ন ঘটাতে চায়। ২০২০ সালের আদমশুমারিতে ৩ টি শহুরে জেলা নিয়ে গঠিত শহরের নির্মাণাধীন এলাকায় ২৩,১৯,৬৪০ জন বাসিন্দা ছিল, যখন সম্পূর্ণ পৌরসভায় আনুমানিক ৫২,৬০,৯৫১ জন বাসিন্দা ছিল।  তথ্যসূত্র  বিষয়শ্রেণী:শিয়াংইয়াং বিষয়শ্রেণী:হুপেইয়ের শহর
ব্লুস্কাই হল একটি বিকেন্দ্রীভূত সামাজিক নেটওয়ার্ক প্রোটোকল, এবং তার সাথে জড়িত সামাজিক নেটওয়ার্কিং পরিষেবা বিকাশের একটি উদ্যোগ।  মূলত টুইটার, ইনকর্পোরেটেড একে তৈরি করেছিল, এটি ২০২১ সালে তারা প্রথম কর্মচারী নিয়োগ করেছিল এবং একই বছর একটি স্বাধীন পাবলিক বেনিফিট কোম্পানি হিসাবে অন্তর্ভুক্ত হয়েছিল। জে গ্রেবার বর্তমানে কোম্পানির সিইও হিসেবে কাজ করছেন, আর টুইটারের সহ-প্রতিষ্ঠাতা জ্যাক ডরসি এর পরিচালনা পর্ষদে আছেন।  এটি বর্তমানে নিজস্ব সামাজিক নেটওয়ার্ক পরিচালনা করে, ব্লুস্কাই সোশ্যাল, যা একটি ওয়েব ব্রাউজার বা আইওএস এবং অ্যান্ড্রয়েড এর জন্য একটি অ্যাপের মাধ্যমে ব্যবহার করা যায়। পরিষেবাটি বর্তমানে কেবল আমন্ত্রণ-মাত্র বেটাতে রয়েছে, যদিও কোম্পানিটি খুব শিঘ্রই একে সাধারণ জনগণের জন্য খোলার পরিকল্পনা করেছে। পরিষেবাটিকে “টুইটারের মতো” হিসাবে বর্ণনা করা হয়েছে।   পরিষেবা ইতিহাস  ব্লুস্কাই-কে ২০২১ সালে একটি বিকেন্দ্রীভূত সামাজিক নেটওয়ার্ক প্রোটোকল বিকাশের একটি উদ্যোগ হিসাবে বর্ণনা করা হয়েছিল, যেখানে একাধিক সামাজিক নেটওয়ার্ক, যার প্রতিটির নিজস্ব কিউরেশন এবং মডারেশন ব্যবস্থা রয়েছে, একটি ওপেন স্ট্যান্ডার্ডের মাধ্যমে অন্যান্য সামাজিক নেটওয়ার্কগুলির সাথে যোগাযোগ করবে। প্রোটোকল ব্যবহার করে প্রতিটি সামাজিক নেটওয়ার্ককে একটি “অ্যাপ্লিকেশন” বলা হবে। ২০২৩ সাল পর্যন্ত, ব্লুস্কাই সোশ্যাল নামে নিজস্ব অফিসিয়াল নেটওয়ার্ক পরিচালনা করে, এটির সার্ভার এবং ক্লায়েন্ট অ্যাপগুলোর জন্য মালিকানাধীন সফ্টওয়্যার দ্বারা পরিচালিত একটি কেন্দ্রীভূত পরিষেবা, যেখানে প্রোটোকল বাস্তবায়নের অংশ MIT লাইসেন্সের অধীনে প্রকাশিত হয়েছে। প্রোটোকল বা পরিষেবা ২০২২ সালে ব্লকচেইন প্রযুক্তি ব্যবহার করার দাবি করেনি   প্ল্যাটফর্মের পোস্টগুলিকে ‘স্কিট’  (‘আকাশ’ এবং ‘টুইট’ -এর পোর্টম্যানটিউ হিসাবে) হিসাবে ডাকা শুরু করেছে কিছু ব্যবহারকারী, যদিও সিইও জে গ্র্যাবার ব্যবহারকারীদের কাছে অনুরোধ করেছেন এমন না বলার জন্য।   প্রতিষ্ঠানের ইতিহাস  টুইটারের তৎকালীন সিইও জ্যাক ডরসি টুইটারে ২০১৯ সালে ব্লুস্কাই উদ্যোগের কথা প্রথম ঘোষণা করেছিলেন। কোম্পানির চিফ টেকনোলজি অফিসার (এবং পরে সিইও) পরাগ আগরওয়াল এর ম্যানেজার ছিলেন, ২০২০ সালের প্রথম দিকে প্রাথমিক ওয়ার্কিং গ্রুপের সদস্যদের আমন্ত্রণ জানিয়েছিলেন। বিদ্যমান বিকেন্দ্রীভূত নেটওয়ার্ক মাস্টোডন এবং অ্যাক্টিভিটিপাব- এর প্রতিনিধিদের সাথে গ্রুপটি প্রসারিত হয়েছে। গ্রুপটি এলিমেন্ট চ্যাট সফটওয়্যারের মাধ্যমে সমন্বয় করে। টুইটার বিকেন্দ্রীভূত সামাজিক নেটওয়ার্ক ল্যান্ডস্কেপের একটি প্রযুক্তিগত পর্যালোচনা রচনা করার জন্য হ্যাপেনিং বিকেন্দ্রীভূত সামাজিক নেটওয়ার্কের জে গ্র্যাবারকে কমিশন দিয়েছে। তাকে ২০২১ সালের আগস্টে ব্লুস্কির নেতৃত্বে নিয়োগ করা হয়েছিল ব্লুস্কাই আনুষ্ঠানিকভাবে টুইটার থেকে পৃথক একটি পাবলিক বেনিফিট এলএলসি  হিসাবে ২০২১ সালের শেষের দিকে অন্তর্ভুক্ত হয়।   তথ্যসূত্র   বিষয়শ্রেণী:সামাজিক সফটওয়্যার বিষয়শ্রেণী:২০২১-এ প্রতিষ্ঠিত ইন্টারনেট সম্পত্তি
জ্যাসউইক অসি টেলর (; জন্ম: ৩ জানুয়ারি, ১৯৩২ - মৃত্যু : ১৩ নভেম্বর, ১৯৯৯) ত্রিনিদাদ ও টোবাগোর পোর্ট অব স্পেনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন।List of West Indies Test Cricketers ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৫৯ সময়কালে ওয়েস্ট ইন্ডিজের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও ডানহাতে নিচেরসারিতে কার্যকরী ব্যাটিংশৈলী উপস্থাপন করেছেন জ্যাসউইক টেলর।   প্রথম-শ্রেণীর ক্রিকেট  ১৯৫৩-৫৪ মৌসুম থেকে ১৯৫৯-৬০ মৌসুম পর্যন্ত জ্যাসউইক টেলরের প্রথম-শ্রেণীর খেলোয়াড়ী জীবন চলমান ছিল। হাল্কা-পাতলা গড়নের অধিকারী হলেও শক্তমানের প্রাণবন্ত ফাস্ট বোলার ছিলেন। খেলোয়াড়ী জীবনের শুরুতেই পিঠের ব্যথায় আক্রান্ত হন। ত্রিনিদাদের পক্ষে মাত্র পাঁচটি প্রথম-শ্রেণীর খেলায় অংশগ্রহণের পরপরই ওয়েস্ট ইন্ডিজ দলের পক্ষে খেলার জন্যে আমন্ত্রণ বার্তা পান।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্ট খেলার অধিকারী ছিলেন জ্যাসউইক টেলর। ২৬ মার্চ, ১৯৫৮ তারিখে পোর্ট অব স্পেনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে জ্যাসউইক টেলরের। একই দলের বিপক্ষে করাচীতে ২০ ফেব্রুয়ারি, ১৯৫৯ তারিখে সর্বশেষ টেস্টে অংশ নেন তিনি।  ১৯৫৭-৫৮ মৌসুমে পাকিস্তান দল ওয়েস্ট ইন্ডিজ গমন করে। ১৯৫৮ সালে কুইন্স পার্ক ওভালে সফরকারী পাকিস্তানের বিপক্ষে সিরিজের চূড়ান্ত টেস্টে অংশ নেন। রয় গিলক্রিস্টের সাত ওভার পরপরই গোড়ালির আঘাতে কাবু হবার প্রেক্ষিতে ৩৬.৫ ওভার বোলিং যথেষ্ট উদ্যমতার সাথে সম্পন্ন করেন। এর স্বীকৃতিস্বরূপ ৫/১০৯ বোলিং পরিসংখ্যান দাঁড় করান। পোর্ট অব স্পেনে অনুষ্ঠিত অভিষেক ঘটা ঐ টেস্টে সফরকারী পাকিস্তানের প্রথম ইনিংসে পাঁচ-উইকেট লাভের বিরল কৃতিত্ব অর্জন করেন।   ভারত গমন, ১৯৫৮-৫৯  ১৯৫৮-৫৯ মৌসুমে ভারত ও পাকিস্তানে ফিরতি সফরে অবশ্যম্ভাবী যুক্ত হন। এ পর্যায়ে রয় গিলক্রিস্টের সাথে নতুন বলের জুটি গড়েন। ওয়েস হলের চেয়ে এগিয়ে ছিলেন। তবে, শেষমুহুর্তে ফ্রাঙ্ক ওরেলের নাম প্রত্যাহার করে নেয়ার ফলে চমৎকার ফাস্ট বোলার হিসেবে ওয়েস হলের অন্তর্ভুক্তি ঘটে। এরফলে পাঁচ টেস্টের মধ্যে দুই টেস্টে অংশ নিতে পেরেছিলেন তিনি। ভারতে গিলক্রিস্টের আহত হওয়া এবং শৃঙ্খলাভঙ্গের কারণে রয় গিলক্রিস্টকে দেশে ফেরৎ পাঠানোর ফলে পাকিস্তানের বিপক্ষে খেলার সুযোগ পেয়েছিলেন তিনি। এ সফরে ১৮.৩১ গড়ে ৩৫ উইকেট দখল করেন তিনি।  ১৩ নভেম্বর, ১৯৯৯ তারিখে ৬৭ বছর বয়সে ত্রিনিদাদের পোর্ট অব স্পেনে জ্যাসউইক টেলরের দেহাবসান ঘটে।   তথ্যসূত্র    আরও দেখুন   ল্যান্স গিবস  ইস্টন ম্যাকমরিস  ওয়েস্ট ইন্ডিয়ান টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা   বহিঃসংযোগ       বিষয়শ্রেণী:১৯৩২-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:ত্রিনিদাদ ও টোবাগোর ক্রিকেটার বিষয়শ্রেণী:পোর্ট অব স্পেনের ব্যক্তিত্ব
Bishal Khan → উদারপন্থী বাঙ্গালী    তারিখ ও সময়: ০৩:৫৪, ২৩ জানুয়ারি ২০১৭ (ইউটিসি)  কারণ: আমি আমার আসল নাম রাখতে চাইনা Bishal Khan (আলাপ) ০৩:৫৪, ২৩ জানুয়ারি ২০১৭ (ইউটিসি) দয়া করে অন্য একটি নাম নির্বাচন করুন। এই নামটি ব্যবহারকারী নামের নীতি অনুসারে মানানসই নয়, নামটি কোন একটি সম্প্রদায়ের মধ্যে বিভেদ সৃষ্টি করতে পারে।--যুদ্ধমন্ত্রী আলাপ ১২:৪৯, ২৩ জানুয়ারি ২০১৭ (ইউটিসি) --যুদ্ধমন্ত্রী আলাপ ১৬:৩২, ২৩ জানুয়ারি ২০১৭ (ইউটিসি)   Bishal Khan → ইসরাত রহমান    তারিখ ও সময়: ১৬:০৯, ২৩ জানুয়ারি ২০১৭ (ইউটিসি)  কারণ: আমার এই এ্যাকাউন্টটি এখন থেকে আমার পত্নী চালাবেন, তাই তার নাম দিতে চাই। Bishal Khan (আলাপ) ১৬:০৯, ২৩ জানুয়ারি ২০১৭ (ইউটিসি)  একাউন্টের মালিকানা স্থানান্তর করা যায় না। দয়া করে নতুন ব্যবহারকারীকে নতুন একটি একাউন্ট তৈরি করতে পরামর্শ দিন--যুদ্ধমন্ত্রী আলাপ ১৬:৩২, ২৩ জানুয়ারি ২০১৭ (ইউটিসি)   Seth R → AA Noman    তারিখ ও সময়: ১০:১৮, ২১ এপ্রিল ২০১৭ (ইউটিসি)  কারণ: আমি আমার বাস্তব জীবনের নাম ব্যবহার করতে চাই। ★ Seth→talk ১০:১৮, ২১ এপ্রিল ২০১৭ (ইউটিসি) AA Noman নামে অন্য একজন ব্যবহারকারী ইতিমধ্যেই রয়েছেন। দয়া করে অন্য একটি নাম ব্যবহার করুন।--যুদ্ধমন্ত্রী আলাপ ১২:০৫, ২১ এপ্রিল ২০১৭ (ইউটিসি) কোন উত্তর নেই।যুদ্ধমন্ত্রী আলাপ ২০:৫১, ১ জুলাই ২০১৭ (ইউটিসি)   FAHAD CARE → FAHAD    তারিখ ও সময়: ১৪:৩৪, ২৪ এপ্রিল ২০১৭ (ইউটিসি)  কারণ: মূল নামে সম্পাদনা করতে স্বাচ্ছ্যন্দবোদ করব। FAHAD CARE (আলাপ) ১৪:৩৪, ২৪ এপ্রিল ২০১৭ (ইউটিসি) এই নামে ইতিমধ্যেই একজন ব্যবহারকারী রয়েছেন দয়া করে অন্য একটি নাম নির্বাচন করুন।--যুদ্ধমন্ত্রী আলাপ ১৮:৩৮, ২৪ এপ্রিল ২০১৭ (ইউটিসি) কোন উত্তর নেই। যুদ্ধমন্ত্রী আলাপ ২০:৫১, ১ জুলাই ২০১৭ (ইউটিসি)   মোঃ জুলকার নাঈন → Md.Julkar Nine(মোঃ জুলকার নাঈন)    তারিখ ও সময়: ১৩:৫৯, ১৯ জুন ২০১৭ (ইউটিসি)  কারণ: দেশে বিদেশে সবাই যেন আমার নাম searchদিয়ে খুজে পায় ।শুধু Bangla language থাকলে তা সম্ভব নয়। মোঃ জুলকার নাঈন (আলাপ) ১৩:৫৯, ১৯ জুন ২০১৭ (ইউটিসি) নাম পরিবর্তনের কারণটি সঠিক নয়। অনুগ্রহ করে খেয়াল করুন, নাম পরিবর্তন উইকিমিডিয়া সার্ভারের প্রচুর রিসোর্স নষ্ট করে সুতরাং শুধুমাত্র আবেদন যৌক্তিক ও নীতিমালা মেনে করা হলে পরিবর্তন করা হয়।--যুদ্ধমন্ত্রী আলাপ ২০:৫১, ১ জুলাই ২০১৭ (ইউটিসি)   FAHAD CARE → FAHAD    তারিখ ও সময়: ১৮:৫৫, ৫ অক্টোবর ২০১৭ (ইউটিসি)  কারণ: Reality FAHAD CARE (আলাপ) ১৮:৫৫, ৫ অক্টোবর ২০১৭ (ইউটিসি) এই নামটি আগেই কেউ নিয়েছেন দয়া করে নতুন একটি নাম নির্বাচন করুন।--যুদ্ধমন্ত্রী আলাপ ১৯:১১, ৫ অক্টোবর ২০১৭ (ইউটিসি)  উত্তর নেই, অনুগ্রহ করে নতুন করে আবেদন করুন। --যুদ্ধমন্ত্রী আলাপ ১৬:১৬, ২৪ ডিসেম্বর ২০১৭ (ইউটিসি)   Antu Nag Anton → Anton Nag    তারিখ ও সময়: ১৩:৪৮, ১১ নভেম্বর ২০১৭ (ইউটিসি)  কারণ: This is my real name Anton nag ১৩:৪৮, ১১ নভেম্বর ২০১৭ (ইউটিসি) এই নামটি আগেই কেউ নিয়েছেন, দয়া করে নতুন একটি নাম নির্বাচন করুন। ~মহীন (আলাপ) ১৭:১৯, ১৩ নভেম্বর ২০১৭ (ইউটিসি)  উত্তর নেই, অনুগ্রহ করে নতুন করে আবেদন করুন। --যুদ্ধমন্ত্রী আলাপ ১৬:১৬, ২৪ ডিসেম্বর ২০১৭ (ইউটিসি)
সাফ মহিলা চ্যাম্পিয়নশিপ (দক্ষিণ এশীয় ফুটবল ফেডারেশন মহিলা কাপ)  হল দক্ষিণ এশীয় ফুটবল ফেডারেশন (সাফ) কর্তৃক আয়োজিত মহিলা জাতীয় ফুটবল দলগুলোর প্রধানতম ফুটবল প্রতিযোগিতা। দক্ষিণ এশীয় ফুটবল ফেডারেশনের সাতটি সদস্য দেশের জাতীয় মহিলা দল অংশগ্রহণ করে থাকে। পূর্বে অংশগ্রহণকারী দলের সংখ্যা ছিল আটটি। ২০১৬ সালের পর আফগানিস্তান সাফ থেকে মধ্য এশীয় ফুটবল অ্যাসোসিয়েশনে যোগ দেয়।  সাফ সদস্য দেশ সমূহ হচ্ছে- বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা। এটি প্রতি দুই বছর অন্তর অনুষ্ঠিত হয়ে থাকে।  এ যাবত সাফ মহিলা চ্যাম্পিয়নশিপের ৭টি  প্রতিযোগিতার মধ্যে ২ বার ফাইনালে নেপালকে পরাজিত করে বাংলাদেশ  চ্যাম্পিয়ন হয়েছে এবং বাকী ৫টিতে ফাইনালে চার বার নেপালকে এবং একবার বাংলাদেশকে পরাজিত করে ভারত চ্যাম্পিয়ন হয়েছে।  ফলাফল  বছরস্বাগতিকফাইনালবিজয়ীফলাফল ২০১০ বিস্তারিত১–০, ২০১২বিস্তারিত৩–১, ২০১৪বিস্তারিত৬–০, ২০১৬বিস্তারিত৩–১, ২০১৯বিস্তারিতhttps://www.thedailystar.net/sports/football/draws-held-saff-womens-events-1601794৩–১, ২০২২ বিস্তারিত৩–১, ২০২৪ বিস্তারিত২–১,   সফলতার পরিসংখ্যান জাতিবিজয়ী  ২০১৬, ২০১৯) ১ (২০২২)২ (২০২২, ২০২৪)২ (২০১৬)৩ (২০১০, ২০১৪, ২০১৯)  ২০১৯, ২০২২, ২০২৪)১ (২০১৬)    ২ (২০২২, ২০২৪)  ১ (২০১৬)  ১ (২০১০)  ১ (২০১২)  তথ্যসূত্র  বিষয়শ্রেণী:সাফ নারী চ্যাম্পিয়নশিপ বিষয়শ্রেণী:নারীদের আন্তর্জাতিক ফুটবল প্রতিযোগিতা বিষয়শ্রেণী:এশিয়ার মহিলাদের আন্তর্জাতিক ফুটবল প্রতিযোগিতা বিষয়শ্রেণী:এশিয়ার নারীদের ফুটবল প্রতিযোগিতা বিষয়শ্রেণী:সাফ প্রতিযোগিতাসমূহ বিষয়শ্রেণী:২০১০-এ প্রতিষ্ঠিত পুনরাবৃত্ত ক্রীড়া ঘটনা বিষয়শ্রেণী:২০১০-এ এশিয়ায় প্রতিষ্ঠিত
টগরাই হাট রেলওয়ে স্টেশন বাংলাদেশের রংপুর বিভাগের কুড়িগ্রাম জেলার একটি রেলওয়ে স্টেশন।  অবস্থান টগরাই হাট রেলওয়ে স্টেশন তিস্তা জংশন-কুড়িগ্রাম-চিলমারী লাইনের তিস্তা জংশন-কুড়িগ্রাম অংশে অবস্থিত।  ইতিহাস ১৮৭৯ সালে তৈরি পার্বতীপুর-লালমনিরহাট-বুড়িমারী লাইনের একটি শাখা তিস্তা জংশন থেকে বের হয়ে কুড়িগ্রাম পর্যন্ত যায়। এ সময় টগরাই হাট রেলওয়ে স্টেশন তৈরি করা হয়। এ লাইনটি প্রথমে ন্যারোগেজ লাইন ছিল। তিস্তা জংশন থেকে কুড়িগ্রাম পর্যন্ত লাইনটিকে ১৯২৮-১৯২৯ সালে মিটারগেজে রুপান্তর করা হয়।  পরিষেবা টগরাই হাট রেলওয়ে স্টেশন দিয়ে চলাচল কারী ট্রেনের নাম নিম্নে উল্লেখ করা হলো: কুড়িগ্রাম এক্সপ্রেস  রমনা লোকাল = (রমনা বাজার-পার্বতীপুর-রমনা বাজার) মিশ্র ট্রেন  ও  রংপুর এক্সপ্রেস সাটল = (কুড়িগ্রাম-কাউনিয়া-কুড়িগ্রাম)  তথ্যসূত্র  বিষয়শ্রেণী:কুড়িগ্রাম জেলার রেলওয়ে স্টেশন
ল্য ক্রিম দ্য মঁসিয়ে লঁজ (ফরাসি: Le Crime de Monsieur Lange) হল জঁ রনোয়ার পরিচালিত ১৯৩৬ সালের ফরাসি চলচ্চিত্র। এটি একটি প্রকাশনা সংঘ নিয়ে নির্মিত, যেখানে সমাজতান্ত্রিক ফ্রান্সের চিত্র তুলে ধরা হয়েছে।  কুশীলব  রঁনে লেফেভ্রে  ফ্লোরেল  জুল বেরি  মার্সেল লেভেস্ক  অদেত তালাজাক  অঁরি গুইসল  মরিস বাকেত  বহিঃসংযোগ    বিষয়শ্রেণী:১৯৩৬-এর চলচ্চিত্র বিষয়শ্রেণী:জঁ রনোয়ার পরিচালিত চলচ্চিত্র বিষয়শ্রেণী:ফরাসি ভাষার চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:ফরাসি ব্যঙ্গধর্মী চলচ্চিত্র বিষয়শ্রেণী:ফরাসি সাদাকালো চলচ্চিত্র
চার্লস সিসিল মার্টিন (১৮০৯ - ৩ সেপ্টেম্বর ১৮৬৬) একজন ব্রিটিশ রক্ষণশীল রাজনীতিবিদ ছিলেন।  মার্টিন ১৮৪১ সালের সাধারণ নির্বাচনে সাউদাম্পটনের কনজারভেটিভ সংসদ সদস্য নির্বাচিত হন, কিন্তু পরের বছর যখন তার এজেন্টদের ঘুষের কারণে তার নির্বাচন বাতিল ঘোষণা করা হয় তখন তিনি আসনটি হারান।  তার বাবা ছিলেন শ্বেতাঙ্গ, যখন তার মা ছিলেন ভারতের একজন "বর্ণের মহিলা"।https://www.theguardian.com/world/2022/oct/31/discovering-britains-first-asian-mp   তথ্যসূত্র   বিষয়শ্রেণী:১৮৬৬-এ মৃত্যু বিষয়শ্রেণী:১৮০৯-এ জন্ম বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭
ষাটগম্বুজ রোড রেলওয়ে স্টেশন বাংলাদেশের খুলনা বিভাগের বাগেরহাট জেলার একটি অব্যবহৃত রেলওয়ে স্টেশন।  অবস্থান ষাটগম্বুজ মসজিদ সংলগ্ন এলাকায়।  ইতিহাস ১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে ষাটগম্বুজ রোড   রেলওয়ে স্টেশন সহ ১০ টি স্টেশন বন্ধ হয়ে গেছে।  তথ্যসূত্র  বিষয়শ্রেণী:বাগেরহাট জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
নিউজিল্যান্ডে নারীবাদ হল নিউজিল্যান্ডে নারীদের অধিকারের অগ্রগতির জন্য একটি ধারাবাহিক পদক্ষেপ ও একটি দর্শন। এটি সংসদ ও আইন প্রণয়নের মাধ্যমে এবং নিউজিল্যান্ডের ইতিহাস জুড়ে উল্লেখযোগ্য নারী ও জনগণের গোষ্ঠীর ক্রিয়াকলাপ এবং গুরুত্বপূর্ণ ভূমিকার মাধ্যমে ঘটতে দেখা যায়। নিউজিল্যান্ডে নারীদের ভোটাধিকার আন্দোলন ১৮৯৩ সালে সফল হয়েছিল যখন নিউজিল্যান্ড প্রথম দেশ হিসেবে সকল নারীদের ভোট দেওয়ার অধিকার দিয়েছিল। এছাড়াও মার্চ ২০০৫ থেকে আগস্ট ২০০৬ এর মধ্যে রানী দ্বিতীয় এলিজাবেথ, গভর্নর-জেনারেল সিলভিয়া কার্টরাইট, প্রধানমন্ত্রী হেলেন ক্লার্ক, নিউজিল্যান্ড প্রতিনিধিসভার স্পিকার মার্গারেট উইলসন ও প্রধান বিচারপতি সিয়ান ইলিসের সাথে নিউজিল্যান্ড ছিল বিশ্বের প্রথম দেশ যেখানে ক্ষমতার পাঁচটি সর্বোচ্চ পদ মহিলাদের দ্বারা অধিষ্ঠিত ছিল।  ১৮৪০ সালে মাওরি নারীরা ওয়াইটাঙ্গি চুক্তি স্বাক্ষরের অংশ ছিল যা রানী ভিক্টোরিয়ার অধীনে ব্রিটিশ সাম্রাজ্যের অংশ হিসাবে নিউজিল্যান্ড তৈরি করেছিল। ব্রিটিশ সরকার নিউজিল্যান্ডের সংবিধান আইন ১৮৫২ পাস করেছে যা সীমিত-স্ব-শাসন মঞ্জুর করেছে, নিউজিল্যান্ডের প্রাপ্তবয়স্ক পুরুষ ইউরোপীয় জনসংখ্যার আনুমানিক তিন-চতুর্থাংশ ১৮৫৩ সালে প্রথম নির্বাচনে ভোট দেওয়ার অধিকার পেয়েছিল। মাওরি ১৮৬৮ সালে প্রথম ভোট দেয় ও নারীরা ১৮৯৩ সালে ভোট দেয়।  ইতিহাস    প্রাক-উপনিবেশ  নিউজিল্যান্ডে ইউরোপীয় বসতি স্থাপনের আগে মাওরি নারীদের উপজাতীয় নেত্রী, সামরিক কৌশলবিদ, যোদ্ধা, কবি, সুরকার ও নিরাময়কারী হিসাবে বিভিন্ন দায়িত্ব ছিল। তাদের ভূমিকা তাদের লিঙ্গ নির্বিশেষে ছিল। মাওরি উপজাতিদের মধ্যে জ্ঞাতি ব্যবস্থা প্রায়ই মাতৃসূত্রে সাজানো হত। তথ্যসূত্র   বিষয়শ্রেণী:দেশ অনুযায়ী নারীবাদ
কার্মেলিটারস্ট্রিট হলো মিউনিখের কেন্দ্রের একটি রাস্তা। এটি পুরোনো কার্মেলিট গীর্জার নামের উপর ভিত্তি করে তৈরি যা রাস্তার পশ্চিম পাশে অবস্থিত।   অবস্থান  কার্মেলিটারস্ট্রিট আলস্টাত-লেহেল জেলায় অবস্থিত, এটি মিউনিখ শহরের একটি কেন্দ্রীয় জেলা। এটি পুরোনো শহর ক্রেউজভার্টালের উত্তরপশ্চিমে অবস্থিত।  এটি প্রায় ৮০ মিটার লম্বা এবং এটি প্রোমেনাদেপ্লাটজের পশ্চিম পাশ থেকে শুরু হয়েছে।   রাস্তা  কার্মেলিটারস্ট্রিটের পশ্চিম পার্শ্বে সেইন্ট নিকোলাসের তৈরি পুরোনো গীর্জা কার্মেলিটেন রয়েছে, এটি ১৬৫৭ থেকে ১৬৬০সালের মাঝে নির্মাণ করা হয়েছে। বর্তমানে এই দালানটি বিভিন্ন অনুষ্ঠান ও প্রদর্শনীর জন্য ব্যবহার করা হয়।  রাস্তাটির পূর্ব পার্শ্বে ডাচ ব্যাংকের একটি পাঁচ-তলা দালান রয়েছে এবং দুটি বাগান রয়েছে। এখানে থাকা দালানগুলো দ্বিতীয় বিশ্বযুদ্ধের সময় ক্ষতি হয়েছে যেগুলো পরবর্তীতে ধ্বংস করা হয়েছে।  কার্মেলিটারস্ট্রিট মূলত এক রাস্তার সড়ক যেটি দক্ষিণ দিকে চলে যায়।   ইতিহাস  বর্তমানের কার্মেলিটারস্ট্রিটের বয়স অজানা। তারপরও, বর্তমানের প্রোমেনাদেপ্লাটজ এলাকার উত্তর দিকে ১৫শতকের একটি খাবার এবং লবণ সংরক্ষণ করার দালান ছিল যেটিকে ১৭৭৮সালে ধ্বংস করা হয়।  ১৫০৯ এবং ১৫৬৫ সালের মাঝের দিকে কার্মেলিটারস্ট্রিটের নাম ছিল "সিমুল্লার গ্যাসেল" যেটিকে পরিবর্তন করে ১৬০০ শতাব্দীর দিকে "নিউ গ্যাসেল" রাখা হয়। ১৮ শতকের পরে, "কাল্টেনেকার গ্যাসেল", এবং কার্মেলিটারগ্যাসে নাম রাখা হয়।   প্রোমেনাদেপ্লাটজ, কার্মেলিটারস্ট্রিটের কোণা  ১৪৪০নাম্বার বাড়ির কারখানাটিকে, ১৮৩৩সাল থেকে প্রাতিষ্ঠানিকভাবে প্রোমেনাদেপ্লাটজ ১৫ হিসেবে তালিকাভুক্ত করা হয়েছে, কিন্তু এটিকে কার্মেলিটারগ্যাসে ১৫ হিসেবেও দেখা হতো। পরবর্তীতে, কারখানাটিকে প্রোমেনাদেগ্লাটজ ২১, কার্মেলিটারস্ট্রিটের কোণা হিসেবে ধরা হয়।  ১৮৭৪সালে, ১৮৬১সাল থেকে প্রোমেনাদেপ্লাটজ ১৩ তে থাকা কাপড়ের পাইকারী বিক্রেতাকে প্রোমেনাদেপ্লাটজ ২১ এ প্রতিস্থাপিত করা হয়।   তথ্যসূত্র    বহিঃসংযোগ   Historische Karte für Karmelitergasse auf geoportal.bayern.de  বিষয়শ্রেণী:মিউনিখের ভবন ও স্থাপনা বিষয়শ্রেণী:মিউনিখের ঐতিহাসিক স্থাপত্য বিষয়শ্রেণী:মিউনিখের দর্শনীয় স্থান বিষয়শ্রেণী:মিউনিখের সংস্কৃতি
ন্যাশনাল স্টুডেন্ট ফেডারেশন অফ আমেরিকা বা এনএসএফএ ছিল ১৯২৫ সালে প্রতিষ্ঠিত ছাত্রদের একটি সংগঠন Altbach, Philip G. (1997) Student Politics in America: A Historical Analysis. Piscataway, NJ, Transaction Publishers.  p.40 এটি ছিল যুক্তরাষ্ট্রে গঠিত প্রথম জাতীয় ছাত্র সরকার সমিতি।  এনএসএফএ আন্তর্জাতিক বিষয়ে দৃঢ় আগ্রহ বজায় রেখেছিল, কনফেডারেশন ইন্টারন্যাশনাল ডেস এটুডিয়ান্টস-এর সদস্য হিসেবে কাজ করেছে। Altbach, Philip G. (1997) Student Politics in America: A Historical Analysis. Piscataway, NJ, Transaction Publishers.  p.41 এটি নাগরিক স্বাধীনতা এবং ছাত্র অধিকারের সমর্থক ছিল, কিন্তু বাস্তবে খুব সামান্যই সংগঠিত হতে পেরেছিল। এই সংগঠনের সবচেয়ে বিখ্যাত ছিলেন প্রেসিডেন্ট এডওয়ার্ড আর. মারো, যিনি ১৯৩০ সালে নির্বাচিত হন।  ১৯২৬ সালে এনএসএফএ-এর প্রথম পূর্ণ সম্মেলনে দুইশত ক্যাম্পাস প্রতিনিধি পাঠায় এবং ১৯৩৩ সালের মধ্যে ফেডারেশনের ১৫০টি স্কুলের সদস্যপদ সৃষ্টি করে।  যদিও এতে কোন বেতনভোগী কর্মকর্তা ছিল না এবং শুধুমাত্র ন্যূনতম বেতনভুক্ত কর্মী ছিল।  এসএসএফএ দ্বিতীয় বিশ্বযুদ্ধের সময় ভেঙে যায়, এবং ১৯৪৭ সালে ছাত্র সরকারগুলি একটি জাতীয় সমিতি হিসাবে জাতীয় ছাত্র সমিতি সফলভাবে প্রতিষ্ঠিত করে।   তথ্যসূত্র    বহিঃসংযোগ    ন্যাশনাল স্টুডেন্ট ফেডারেশন অফ আমেরিকা ইউনিভার্সিটি অফ মেরিল্যান্ড লাইব্রেরিতে রেকর্ড করে ।  বিষয়শ্রেণী:১৯২৫-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্র ভিত্তিক যুব সংগঠন বিষয়শ্রেণী:মার্কিন যুক্তরাষ্ট্রের ছাত্র রাজনৈতিক সংগঠন বিষয়শ্রেণী:মার্কিন যুক্তরাষ্ট্র ভিত্তিক শিক্ষা প্রতিষ্ঠান বিষয়শ্রেণী:মার্কিন যুক্তরাষ্ট্র ভিত্তিক বিলুপ্ত সংগঠন
লেসলি বি. বার্গার আমেরিকান লাইব্রেরি অ্যাসোসিয়েশনের অন্তর্বর্তীকালীন নির্বাহী পরিচালক।  তিনি একজন আমেরিকান গ্রন্থাগারিক যিনি ষোল বছর ধরে প্রিন্সটন পাবলিক লাইব্রেরির নির্বাহী পরিচালক হিসেবে দায়িত্ব পালন করেছেন। Levin, Anne. "Princeton Public Library Director Leslie Burger Stepping Down". Princeton Magazine. Retrieved 17 November 2018. তিনি ২০০৬ থেকে ২০০৭ সাল পর্যন্ত আমেরিকান লাইব্রেরি অ্যাসোসিয়েশনের সভাপতি ছিলেন   তথ্যসূত্র
থাম্ব|ব্রাজিলে রিও+২০ সম্মেলনের সময় ইরানের প্রেসিডেন্ট মাহমুদ আহমাদিনেজাদ এর বিরুদ্ধে বিক্ষোভ, জুন ২০১২ থাম্ব|২০১৯ ইন্দোনেশিয়ায় প্রতিবাদ ও দাঙ্গা চলাকালীন জাকার্তায় এমপিআর/ডিপিআর/ডিপিডি ভবনের সামনে বিক্ষোভ প্রতিবাদ (যাকে বিক্ষোভ, প্রতিফলন, বা তীব্র আপত্তিও বলা যেতে পারে) হল রাজনৈতিক সুবিধার বিরুদ্ধে আপত্তি, অসম্মতি বা ভিন্নমতের একটি প্রকাশ্য কাজ।   প্রতিবাদগুলিকে সহযোগিতার কাজ হিসাবে ভাবা যেতে পারে, যেখানে অসংখ্য লোক অংশগ্রহণ করে সহযোগিতা করে এবং এটি করার সম্ভাব্য খরচ এবং ঝুঁকিগুলি ভাগ করে নেয়।  প্রতিবাদ বিভিন্ন ধরনের হতে পারে, ব্যক্তিগত বিবৃতি থেকে শুরু করে ব্যাপক রাজনৈতিক বিক্ষোভ। প্রতিবাদকারীরা জনমত বা সরকারি নীতিকে প্রভাবিত করার প্রয়াসে প্রকাশ্যে তাদের মতামত জানানোর উপায় হিসাবে একটি প্রতিবাদ সংগঠিত করতে পারে, অথবা তারা নিজেরাই পছন্দসই পরিবর্তনগুলি কার্যকর করার প্রয়াসে সরাসরি পদক্ষেপ নিতে পারে। St. John Barned-Smith, "How We Rage: This Is Not Your Parents' Protest," Current (Winter 2007): 17–25.  যখন প্রতিবাদগুলি একটি নির্দিষ্ট উদ্দেশ্য অর্জনের লক্ষ্যে একটি নিয়মতান্ত্রিক এবং শান্তিপূর্ণ অহিংস প্রচারণার অংশ হয় এবং চাপ প্রয়োগের পাশাপাশি প্ররোচনাকে জড়িত করে, তখন তারা নিছক প্রতিবাদের বাইরে চলে যায় এবং একে নাগরিক প্রতিরোধ বা অহিংস প্রতিরোধ হিসাবে আরও ভালভাবে বর্ণনা করা যেতে পারে।   বিভিন্ন ধরনের আত্ম-প্রকাশ এবং প্রতিবাদ কখনও কখনও সরকারি নীতি (যেমন প্রতিবাদের অনুমতির প্রয়োজনীয়তা),   অর্থনৈতিক পরিস্থিতি, ধর্মীয় গোঁড়ামি, সামাজিক কাঠামো, বা মিডিয়া একচেটিয়াভাবে সীমাবদ্ধ থাকে। প্রতিবাদের একটি রাষ্ট্রীয় প্রতিক্রিয়া হল দাঙ্গা পুলিশের ব্যবহার। পর্যবেক্ষকরা অনেক দেশে প্রতিবাদ পুলিশিং এর বর্ধিত সামরিকীকরণ লক্ষ্য করেছেন, যেখানে পুলিশ প্রতিবাদকারীদের বিরুদ্ধে সাঁজোয়া যান এবং স্নাইপার মোতায়েন করেছে। যখন এই ধরনের বিধিনিষেধ দেখা দেয়, প্রতিবাদগুলি প্রকাশ্য নাগরিক অবাধ্যতার রূপ ধারণ করতে পারে, বিধিনিষেধের বিরুদ্ধে প্রতিরোধের আরও সূক্ষ্ম রূপ, অথবা সংস্কৃতি এবং দেশত্যাগের মতো অন্যান্য ক্ষেত্রে ছড়িয়ে পড়তে পারে।  একটি প্রতিবাদ নিজেই মাঝে মাঝে পাল্টা প্রতিবাদের বিষয় হতে পারে। এই ধরনের ক্ষেত্রে, পাল্টা প্রতিবাদকারীরা ব্যক্তি, নীতি, কর্ম ইত্যাদির প্রতি তাদের সমর্থন প্রদর্শন করে যা মূল প্রতিবাদের বিষয়। প্রতিবাদকারী এবং পাল্টা প্রতিবাদকারীরা কখনও কখনও সহিংস সংঘর্ষে লিপ্ত হতে পারে। একটি সমীক্ষায় দেখা গেছে যে মার্কিন যুক্তরাষ্ট্রে নাগরিক অধিকার আন্দোলনের সময় অহিংস সক্রিয়তা অনুকূল মিডিয়া কভারেজ তৈরি করে এবং সংগঠকরা যে বিষয়গুলি উত্থাপন করছিল সেগুলির উপর দৃষ্টি নিবদ্ধ করে জনমতের পরিবর্তনের প্রবণতা ছিল, কিন্তু হিংসাত্মক প্রতিবাদগুলি প্রতিকূল মিডিয়া কভারেজ তৈরি করে যা আইন পুনরুদ্ধার করার জনসাধারণের আকাঙ্ক্ষা ও আদেশ তৈরি করে।    ঐতিহাসিক উদাহরণ    তথ্যসূত্র   বিষয়শ্রেণী:প্রতিবাদ বিষয়শ্রেণী:ধরন অনুযায়ী আন্দোলন কর্মকাণ্ড বিষয়শ্রেণী:আইন অমান্য বিষয়শ্রেণী:ভিডিও ক্লিপযুক্ত নিবন্ধ
হোমরান () একটি ২০০৩ সালের সিঙ্গাপুরীয় ঐতিহাসিক প্রেক্ষাপটে নির্মিত কমেডি চলচ্চিত্র। এটি পুরস্কারপ্রাপ্ত ইরানীয় চলচ্চিত্র চিলড্রেন অব হেভেন-এর পুনর্নির্মাণ, যেখানে দুটি দরিদ্র ভাইবোন এবং তাদের একটি হারিয়ে যাওয়া জোড়া জুতাকে ঘিরে গল্প আবর্তিত হয়েছে। চলচ্চিত্রটির পটভূমি ১৯৬৫ সালে, যে বছর সিঙ্গাপুর মালয়েশিয়া থেকে বিচ্ছিন্ন হয়, এবং এতে দুই দেশের রাজনৈতিক সম্পর্ককে ব্যঙ্গ করা হয়েছে। এই ব্যঙ্গাত্মক উপস্থাপনার কারণে চলচ্চিত্রটি মালয়েশিয়ায় নিষিদ্ধ হয়।  চলচ্চিত্রটি রচনা ও পরিচালনা করেছেন সিঙ্গাপুরীয় চলচ্চিত্র নির্মাতা জ্যাক নিয়ো, এবং প্রযোজনা করেছে মিডিয়াকর্প রেইনট্রি পিকচার্স। এতে অভিনয় করেছেন শন লি, মেগান ঝেং, সিয়াং ইউন এবং হুয়াং ওয়েনইয়ং। ২০০২ সালের নভেম্বর ও ডিসেম্বরে কুয়ালালামপুরের গ্রামীণ অঞ্চলে চিত্রধারণ করা হয়। তবে পরবর্তী প্রযোজনার বিলম্বে চলচ্চিত্রটির মুক্তি পিছিয়ে যায়। ২০০৩ সালের ৭ আগস্ট চলচ্চিত্রটি মুক্তি পায় এবং নয় সপ্তাহের বক্স অফিস প্রদর্শনকালে এটি ২৩,০০,০০০ সিঙ্গাপুর ডলার আয় করে। চলচ্চিত্রটি ২০০৩ সালের গোল্ডেন হর্স পুরস্কার-এ দুটি বিভাগে মনোনীত হয়; তখন ১০ বছর বয়সী মেগান ঝেং ছিলেন এই পুরস্কার জয়ী প্রথম সিঙ্গাপুরীয়। তবে সাধারণভাবে চলচ্চিত্রটি সমালোচকদের কাছ থেকে মিশ্র প্রতিক্রিয়া পেয়েছিল।  তথ্যসূত্র  বহিঃসংযোগ      বিষয়শ্রেণী:২০০৩-এর চলচ্চিত্র বিষয়শ্রেণী:স্নায়ুযুদ্ধের চলচ্চিত্র বিষয়শ্রেণী:১৯৬৫-এর পটভূমিতে চলচ্চিত্র বিষয়শ্রেণী:মালয়েশিয়ায় ধারণকৃত চলচ্চিত্র
সমর চৌধুরী (১৯২৯/১৯৩০ – নয়াদিল্লিতে ১০ সেপ্টেম্বর ২০০১) ত্রিপুরার ত্রিপুরা পশ্চিম নির্বাচনী এলাকার প্রতিনিধিত্বকারী ভারতীয় সংসদের সদস্য ছিলেন। তিনি ১০ সেপ্টেম্বর ২০০১ সালে ৭১ বছর বয়সে মারা যান। তিনি ১৯৭২ থেকে ১৯৯৮ সাল পর্যন্ত পাঁচ মেয়াদে ত্রিপুরা বিধানসভার সদস্য ছিলেন এবং ১৯৮৬ থেকে ১৯৮৮ সাল পর্যন্ত শিল্প, স্বাস্থ্য, শ্রম ও প্রাণী সম্পদ উন্নয়ন মন্ত্রী এবং ১৯৯৩ থেকে ১৯৯৮ সাল পর্যন্ত ত্রিপুরা সরকারের স্বরাষ্ট্র ও রাজস্ব মন্ত্রী ছিলেন।   তথ্যসূত্র   বিষয়শ্রেণী:ত্রিপুরা বিধানসভার সদস্য ১৯৯৩-১৯৯৮ বিষয়শ্রেণী:ত্রিপুরা বিধানসভার সদস্য ১৯৮৮-১৯৯৩ বিষয়শ্রেণী:ত্রিপুরা বিধানসভার সদস্য ১৯৮৩-১৯৮৮ বিষয়শ্রেণী:ত্রিপুরা বিধানসভার সদস্য ১৯৭৭-১৯৮৩ বিষয়শ্রেণী:ত্রিপুরা বিধানসভার সদস্য ১৯৭২-১৯৭৭ বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী বিষয়শ্রেণী:ত্রিপুরার লোকসভা সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:২০০১-এ মৃত্যু বিষয়শ্রেণী:১৯৩০-এর দশকে জন্ম